tomron87/hebrew-wikipedia-sentences-corpus huggingface dataset:
ב-1983 השתתפה בסרט "סהרה" , שחלקו צולם בישראל, בהפקת גולן-גלובוס בשיתוף עם מטרו גולדווין מאייר.
בסרט השתתפו גם השחקנים הישראלים יעקב בן-סירא וגבי עמרני, וצלם הסרט היה דוד גורפינקל (צילום סטילס: יוני המנחם).
שילדס זכתה בפרס People's Choice Award בקטגוריית השחקן הצעיר המועדף במשך ארבע שנים רצופות (מ-1981 עד 1984).
בשנת 1989 כיכבה בסרט "ברנדה סטאר" .
ב-1993 שיחקה בסרט הקומי "מעוותים" לצד קיאנו ריבס.
ב-2010 כיכבה בסרט הקומדיה לכל המשפחה "פראי ועצבני" , וגילמה את אשתו של ברנדן פרייזר.
בשנת 2011 שיחקה לצד פליסיטי ג'ונס בקומדיה הרומנטית "מסלול לאהבה" של הבמאי פיל טרייל .
בשנת 2021 כיכבה בקומדיה הרומנטית "טירה לחג המולד"; סרט מקורי של נטפליקס.
בשנת 2024 כיכבה בקומדיה הרומנטית "אם הכלה", לצידו של בנג'מין בראט; סרט מקורי של נטפליקס.
שילדס הופיעה במספר סרטי, סדרות ותוכניות טלוויזיה.
ב-1980, היא הייתה האורחת הצעירה ביותר שהופיעה אי פעם בסדרת החבובות וכאורחת בסדרה זו יצרה ביחד עם החבובות את גרסתם להרפתקאות אליס בארץ הפלאות.
לאחר כשנה, התארחה בתוכניות "Fridays" ו"סאטרדיי נייט לייב" ששודרו בערוץ ABC והופיעה בתפקיד קומי באחד מפרקי הסיטקום חברים.
תפקיד זה הוביל ישירות לבחירתה לתפקיד הראשי בסיטקום אחר, "סוף סוף סוזן" ("Suddenly Susan") של NBC, בו השתתפה מ-1996 ועד 2000. עבור השתתפותה בסדרה זו זכתה ב-1997 בפרס People's Choice Award בקטגוריית "שחקנית חדשה בסדרה" ופעמיים בפרס גלובוס הזהב.
ב-1993, שיחקה שילדס בפרק אחד של הסדרה "זינוק לאתמול".
ב-1999 כיכבה בסרט הטלוויזיה "שוד הבנק הכמעט מושלם" לצד אלסנדרו ניבולה.
ב-2001 כיכבה בסרט הטלוויזיה "קשר משפחתי" ("What Makes a Family").
שילדס הופיעה כשחקנית אורחת במספר פרקים בסיטקום "מופע שנות ה-70", בתפקיד פאם ברקהרט, אמה של ג'קי.
שילדס השתתפה כקריינית במופע מוזיקלי על פי הסיפור "The Runaway Bunny" שהולחן על ידי גלן רובר והוקלט על ידי התזמורת הפילהרמונית המלכותית עם הכנר איתי שפירא.
בשנים 2008–2009 הופיעה בתפקיד וונדי הילי בשתי עונות של סדרת הדרמה "ליפסטיק ג'ונגל".
באותה שנה גם דובבה את דמותה של קרול פריס בסרט האנימציה "ליגת הצדק: הגבול החדש".
בשנת 2010, שיחקה בסרט של ניקלודיאון "הילד שקרא: זאב, זאב" , בכיכובה של ויקטוריה ג'סטיס.
בשנת 2014 דיבבה לאנגלית את דמותה של בוורלי גודמן בסדרת האנימציה "מר פיקלס".
בשנת 2010 עד 2016 שיחקה במספר פרקים בסדרה הקומית "מקום טוב באמצע" של רשת ABC.
כמו כן, הופיעה שילדס בתפקיד משני אך משמעותי בשתיים מתוך חמש עונות הסדרה "ג'יין הבתולה" מבית רשת The CW.
הסדרה צולמה במשך חמש שנים ויצאה משידור ב-2019.
בשנת 2013 גילמה את קולונל קאט יאנג בעונה השביעית והאחרונה של סדרת הדרמה "נשות הקבע".
בשנת 2016 שיחקה בסדרת המותחנים "תעלומות בחנות הפרחים" של הבמאי ברדלי וולש, כאשר גילמה את אבי נייט, עורכת דין שחוזרת לעיר מולדתה כמנהלת חנות פרחים.
בשנת 2020 שיחקה שילדס לצדו של ג'ייסון אלכסנדר בסרט הקומדיה המקסיקני "My Boyfriend's Meds".
בשנת 2022 שיחקה בסרט "הרמוניה לחג" של רשת HBO Max.
כבר בגיל 11 חודשים צולמה שילדס לפרסומת.
בגיל 15 (1980), החלה לדגמן בסוכנות הדוגמנות איילין פורד ותצלומה הופיע על שער מגזין האופנה "ווג".
באותה שנה, הופיעה שילדס בפרסומות טלוויזיה של חברת הג'ינס קלווין קליין.
פרסומות הטלוויזיה שלה כללו את המשפט הפרובוקטיבי "אתה רוצה לדעת מה מפריד ביני לבין ג'ינס הקלווין שלי?
כלום", שהביאו להצלחת מסע הפרסום ולפרסומה של שילדס.
כתוצאה מהקריירה הכפולה כדוגמנית וכשחקנית, הפכה שילדס בגיל 16 לאחת מהדוגמניות המבוקשות בעולם.
המגזין "טיים" דיווח בפברואר 1981 כי שכרה ליום צילומים כדוגמנית עמד על 10 אלף דולר.
ב-1983 הופיעה שילדס על שערי מגזיני האופנה הנחשבים בעולם מספר פעמים.
ברוק מרי בנט היא שחיינית עבר אמריקאית.
אלופה אולימפית בעלת 3 מדליות זהב אולימפיות, משתי אולימפיאדות ואלופת עולם בעלת 4 מדליות עולמיות אחת מהן זהב.
ברוק בנט נולדה בטמפה, פלורידה.
באליפות העולם בשחייה שנערכה ברומא, איטליה בשנת 1994 זכתה בנט במדליית ארד במשחה ל-800 מטר חופשי בתוצאה של 8:31.30 דקות, אחרי המנצחות ג'נט אוונס בת ארצה (8:29.85 דקות) והיילי לואיס מאוסטרליה (8:29.94 דקות).
במשחקים הפאן-אמריקאיים שנערכו במאר דל פלאטה, ארגנטינה במרץ 1995 זכתה בנט במדליית זהב במשחה ל-400 מטר חופשי (4:11.78 דקות) ובמדליית כסף במשחה ל-800 מטר חופשי (8:47.99 דקות).
באליפות הפאן פסיפיק בשחייה שנערכה באטלנטה, ארצות הברית באוגוסט אותה שנה זכתה בנט ב-3 מדליות, מתוכן שתיים זהב.
באולימפיאדת אטלנטה (1996) זכתה בנט במדליית זהב במשחה ל-800 מטר חופשי בתוצאה של 8:27.89 דקות, ימים ספורים לאחר מותו של סבה, ובצילה של אגדת השחייה במשחה זה, האחרון בקריירה של אוונס שסיימה במקום ה-6 (8:38.91 דקות).
שנייה הייתה דאגמר האסה מגרמניה (8:29.91 דקות) ושלישית קירסטן וליחוהיז מהולנד (8:30.84 דקות).
באליפות הפאן פסיפיק בשחייה שנערכה בפוקואוקה, יפן בשנת 1997 זכתה בנט ב-3 מדליות, מתוכן שתיים זהב.
באליפות העולם בשחייה שנערכה בפרת', אוסטרליה בשנת 1998 זכתה בנט ב-3 מדליות, אחת מהן זהב.
באליפות הפאן פסיפיק בשחייה שנערכה בסידני, אוסטרליה בשנת 1999 זכתה בנט בשתי מדליות זהב, במשחה ל-400 מטר חופשי (4:08.39 דקות) ובמשחה ל-800 מטר חופשי (8:25.06 דקות).
המשחה ל-1500 מטר בו זכתה פעמיים ברציפות לפני כן, לא נערך בתחרות זו.
באולימפיאדת סידני (2000) זכתה בנט בשתי מדליות זהב, במשחה ל-400 מטר חופשי בתוצאה של 4:05.80 דקות, לפני מונז (4:07.07 דקות) וקלאודיה פול מקוסטה ריקה (4:07.83 דקות) ובמשחה ל-800 מטר חופשי, כשהגנה על תוארה בשיא אולימפי חדש 8:19.67 דקות, לפני יאנה קלוצ'קובה מאוקראינה (8:22.66 דקות) ובת ארצה קייטלין סנדנו (8:24.29 דקות).
בשנת 2001 עברה בנט ניתוחים בשתי כתפיה.
במבחנים לאולמיפיאדת אתונה סיימה בנט "רק" במקום השלישי, המאכזב עבורה, ולכן לא נכללה בניבחרת האמריקאית למשחקים (רק שתי שחייניות בכל משחה זכו להיכלל בניבחרת) ובכך לא הצליחה להשתתף באולימפיאדה שלישית ולהגן על תוארה הכפול.
בנט זכתה בתואר שחיינית השנה בארצות הברית בשנת 2000.
בנט זכתה 3 פעמים בתואר אלופה אולימפית.
בנט זכתה פעם אחת בתואר אלופת העולם.
בנט זכתה 14 פעמים בתואר אלופת ארצות הברית בשחייה.
בנט זכתה 6 פעמים בתואר אלופת תחרות הפאן פסיפיק בשחייה.
ברוק רוברט לופז הוא כדורסלן אמריקאי המשחק בעמדת הסנטר בקבוצת מילווקי באקס מליגת ה-NBA.
לופז נבחר במקום העשירי בדראפט ה-NBA 2008 לאחר שנתיים בהן שיחק באוניברסיטת סטנפורד מליגת ה-NCAA.
אחיו התאום רובין לופז משחק ביחד איתו בקבוצת מילווקי באקס.
לופז נולד בלוס אנג'לס, קליפורניה.
סבו היה שחקן כדורסלן אשר שיחק במדי אוניברסיטת קולורדו.
כאשר היה לופז בבית הספר היסודי, עבר עם משפחתו למדינת וושינגטון כדי להיות קרובים לאחיו אשר שיחק בזמנו במדי אוניברסיטת וושינגטון.
שנה לאחר מכן, עברה משפחתו לפרזנו, קליפורניה שם החלו התאומים לשחק כדורסל בבית הספר התיכון סן ג'ואקין.
בעונת התקבל לופז ביחד עם אחיו התאום לאוניברסיטת סטנפורד, ובעונת ה"" שלו העמיד של 12.6 נקודות ו-6.0 .
בעונתו השנייה המשיך לופז ושיפר את ממוצעיו, כאשר סיים את העונה עם ממוצעים של 19.3 נקודות, 8.2 ריבאונדים ו-2.1 חסימות בממוצע למשחק.
במשחקי הפלייאוף קלע סל ניצחון עם ה בהארכה, נגד אוניברסיטת מרקט.
לופז נרשם ביחד עם אחיו לדראפט 2008. הוא נבחר בבחירה העשירית לקבוצת הניו ג'רזי נטס, ואחיו נבחר בסיבוב הראשון גם כן, כאשר פיניקס סאנס בחרו בו בבחירה ה-15. הוא החל לשחק בחמישייה הפותחת של הקבוצה לאחר פציעתו של ג'וש בון.
לופז נבחר לשחק בנבחרת ה, במשחק נגד נבחרת ה כחלק מסוף שבוע האולסטאר של שנת 2009. בסיום העונה נרשם לופז במקום השלישי בבחירת רוקי השנה ב-NBA, ועם ממוצע של 13.0 נקודות למשחק נבחר לחמישיית הרוקיז של העונה.
לופז, שביסס את מעמדו כשחקן חמישייה, החל במגמת שיפור.
בעונת , הוא הוביל את רשימת קלעי קבוצתו עם 18.8 נקודות למשחק.
אך הקבוצה, שפתחה את העונה עם 18 הפסדים רצופים, סיימה במקום האחרון בליגה עם מאזן של 12 ניצחונות בלבד מול 70 הפסדים.
מעט אחרי פתיחת העונה הבאה הובאו לקבוצה דרן ויליאמס וסאשה וויאצ'יץ'.
לופז המשיך להוביל את רשימת הקלעים של קבוצתו עם 20.4 נקודות למשחק, והקבוצה שיפרה את מאזנה ל-24 ניצחונות מול 58 הפסדים אשר לא הספיקו על מנת להעפיל למשחקי הפלייאוף.
לפני עונת , שבר לופז את רגלו הימנית, והחמיץ את תחילת העונה.
הוא רשם שיא עונה של 38 נקודות במשחק מול אלופת השנה הקודמת, דאלאס מאבריקס, אך לאחר חמישה משחקים בלבד נפצע, והחמיץ את שארית העונה.
בסיום העונה חתם לופז על חוזה חדש ל-4 שנים תמורת כ-60 מיליון דולר.
לופז שב לשחק עם פתיחת עונת , בה העתיקה הקבוצה את מקומה אל הרובע ברוקלין בעיר ניו יורק.
הוא חזר מהפציעה ביכולת גבוהה, ועם 19.4 נקודות למשחק היה לקלעי המצטיין של קבוצתו, ולקלעי המצטיין לעמדת הסנטר בליגה.
הוא נבחר לראשונה בקריירה להשתתף במשחק האולסטאר של ה-NBA, בבחירה אישית של נציב הליגה, דייוויד סטרן, עקב פציעתו של ראז'ון רונדו, והוסיף שיא קריירה של 2.1 חסימות למשחק.
ברוקלין סיימה את העונה עם מאזן של 49 ניצחונות מול 33 הפסדים, והעפילה למשחקי הפלייאוף מהמקום הרביעי במזרח.
גם במשחקי הפלייאוף המשיך לופז את יכולתו הגבוהה, והוביל את קבוצתו עם 22.3 נקודות, ו-3.0 חסימות עליהם הוסיף 7.4 ריבאונדים למשחק בסדרת הסיבוב הראשון מול שיקגו בולס אולם ברוקלין הפסידה בסדרה בשבעה משחקים.
לופז הספיק לשחק 17 משחקים בלבד בעונת , בהם היה לקלעי המוביל של ברוקלין עם 20.7 נקודות למשחק, בטרם נפצע והחמיץ את שארית העונה.
הוא שב לשחק בעונת , אולם לאחר שהחמיץ בחודש שמונה משחקים בחודש דצמבר בשל פציעה בגב, איבד את מקומו בחמישייה הפותחת למייסון פלאמלי.
בהמשך העונה הוא שב לחמישייה, וסיים את העונה עם 17.2 נקודות, 74 ריבאונדים ו-2.0 חסימות והעפיל עם ברוקלין למשחקי הפלייאוף בפעם השנייה בקריירה, בו הודחה הקבוצה בסיבוב הראשון.
לקראת העונה הבאה, עונת חתם לופז על חוזה חדש בקבוצה לשלוש שנים.
בעונת בה סיימה קבוצתו במקום האחרון בליגת ה-NBA, לופז שוב הוביל את קבוצתו בנקודות, עם 20.5 בממוצע למשחק.
ביוני 2017 הועבר בטרייד ללוס אנג'לס לייקרס, יחד עם הבחירה ה-27 בדראפט 2017 (קייל קוזמה), תמורת דיאנג'לו ראסל וטימופיי מוזגוב.
לקראת עונת חתם במילווקי באקס על חוזה לעונה אחת.
ביולי 2019 חתם על הארכת חוזה בקבוצה ל-4 עונות נוספות עבור כ-52 מיליון דולר.
בסיום עונת נבחר לחמישיית ההגנה השנייה של העונה, לראשונה בקריירה, לאחר שסייע לבאקס להשיג את מאזן הניצחונות הגבוה ביותר בליגה בפעם השנייה ברציפות.
בעונת סייע לבאקס לזכות באליפות ה-NBA השנייה בתולדותיה.
לאורך הפלייאוף רשם ממוצעים של 13.0 נקודות ו-5.9 ריבאונדים למשחק כשחקן חמישייה קבוע.
ברוקולי סיני (שם מדעי: Brassica oleracea Alboglabra) הוא זן של כרוב הבר.
הוא ידוע גם בשמות קייל סיני וקאי-לאן.
הוא ירק עלי בעל עלים ירוקים עם גזע עבה, ומספר קטן של ראשי פרחים הדומים לאלו של הברוקולי.
ברוקולי וברוקולי סיני שניהם שייכים לאותו המין, כרוב הבר.
טעמו דומה מאוד לברוקולי ומעט מר ממנו.
ברוקולי סיני נפוץ מאוד במטבח הסיני, ובמיוחד במטבח הקנטונזי.
מתכון נפוץ הוא ברוקולי סיני מוקפץ עם ג'ינג'ר ושום.
ברוק אליוט היא שחקנית וזמרת אמריקאית.
ידועה בעיקר בשל תפקידה כג'יין בינגהם בסדרת הקומדיה גדולה מהחיים.
ברוק אליוט נולדה בפרידלי, מינסוטה, ארצות הברית, לרוברט וקייטלין אליוט, ולה אח ואחות.
בילדותה, משפחתה עברה לבליין, מינסוטה ולאחר מכן למיזורי ולאוקלהומה.
כאשר אליוט הייתה בבית ספר תיכון, השתקעה משפחתה בריברוויו, מישיגן.
ב-1993 סיימה אליוט את לימודיה בבית הספר התיכון הקתולי גבריאל ריצ'רד.
בזמן לימודיה בתיכון, היא השתתפה במספר מחזות והפקות בית ספריות, כגון ריצ'רד השלישי ויוסף וכותונת הפסים המשגעת.
היא למדה לתואר ראשון באמנויות (בהתמחות במחזות מוזיקליים) באוניברסיטת מישיגן המערבית, שם סיימה בהצלחה את לימודיה ב-1998.
באחת המסעדות בהן עבדה, נאלצה לרקוד על השולחנות כל שעה.
היא השתתפה בשיעורי משחק בהנחייתו של השחקן בוב קראקוור, ובשיעורי פיתוח קול בהנחייתה של ג'יין גרייס קנדי.
במשך עשרה שבועות בשנת 1999, אליוט הייתה שותפה בלהקת התיאטרון חתיכות עם חרבות של הבמה הלוחמת בשיקגו.
במסגרת הלהקה, היא השתתפה בסצנות במחזות: רובין הוד-מלך הגנבים, מחוללת הניסים והת'ר.
אליוט עזבה את הלהקה עבור תפקיד התיאטרון המקצועי הראשון שלה, בתור קערת סוכר, במסגרת סיבוב ההופעות של המחזה היפה והחיה.
בנוסף לכך, היא השתתפה בסיבוב ההופעות של המחזה מרשעת, שם הופיעה לצידו של אדם למברט, ולימים תמכה בו כשהשתתף בתוכנית אמריקן איידול.
את תפקידה הראשון בברודוויי, לצידו של בוי ג'ורג' במופע טאבו, היא זוקפת לזכותה של רוזי אודונל.
אליוט נבחנה לתפקיד במופע טאבו, אך לא עברה את האודישן.
רוזי אודונל הסכימה לתת לה הזדמנות שנייה והזמינה אותה להיבחן שוב.
על מנת להתאים עצמה יותר לתפקיד ולהצליח באודישן השני, אליוט הוצאה 117 דולר על מוצרי איפור וביגוד.
לאחר האודישן השני, אודונל החליטה להעניק לאליוט תפקיד במופע.
המופע נסגר לאחר מאה הופעות בלבד, אבל אודונל אהבה את תשוקת המשחק של אליוט, ואליוט לוהקה לתפקיד מג'לה במחזה המלכה הפירטית, מחזה שבשנת 2007 החל להיות מוצג בברודוויי.
התפקיד הקולנועי הראשון של אליוט היה בשנת 2000, בסרטו של מל גיבסון, מה נשים רוצות.
התפקיד הטלוויזיוני הראשון שלה היה בסדרה חוק וסדר בפרק הנקרא: משפט על ידי חבר המושבעים.
בשנת 2009 אליוט נבחרה לשחק את הדמות הראשית בסדרה גדולה מהחיים בערוץ הטלוויזיה Lifetime.
אליוט משחקת את ג'ין בינגהם, עורכת דין מבריקה שנשמתה מתחלפת עם נשמה של דוגמנית בלונדינית.
המפיק קרייג זאדן, סיפר על ליהוקה של אליוט "היינו חייבים למצוא אישה חזקה שיכולה להוביל את הסדרה, אישה שמסוגלת לבצע גם קומדיה וגם דרמה, וברוק עשתה זאת נפלא".
לאחר פרסומו של פרק הפיילוט לסדרה, הניו יורק טיימס תיאר את אליוט כ"אישיות משכנעת ובעלת השפעה".
הלוס אנג'לס טיימס כתב שהיא "שחקנית במה עם תזמון קומי מופלא וגמישות דרמטית עצומה".
אליוט שרה במספר פרקים בסדרה.
לסדרה יש שש עונות, העונה השישית והארונה של הסדרה שודרה ב-2015.
בשנת 2016, אליוט כיכבה לצד קייטי סגל בפיילוט הקומדיה Upper Middle Bogan של CBS בהשראת הסדרה האוסטרלית.
ב-2018 היא כיכבה בפיילוט של קומדיה שיצר בובי באומן על משפחה לא מתפקדת שנאבקת במחלת נפש.
בשנת 2020 החלה לככב בתפקיד הראשי של הדרמה הרומנטית "מגנוליות מופלאות" מבית נטפליקס, שמבוססת על הספר "מגנוליות מופלאות" מאת שריל וודס.
הסדרה זכתה לביקורות חיוביות לרוב וחודשה לעונה השנייה שעלתה בפברואר 2022. העונה השלישית עלתה לשידור ביולי 2023.
בשנת 2022, היא הפיקה וכיכבה בתפקיד כוכבת על של מוזיקת קאנטרי בסרט החגים של לייפטיים A Country Christmas Harmony .
אליוט הביעה את דעתה החיובית בנוגע להופעתן של שחקניות מלאות בטלוויזיה, ותיארה את גופה כגוף נורמלי, "רוב הנשים בארצות הברית נראות כמוני, זה אחד הדברים שאני אוהבת בסדרה".
פרסעבורתוצאה2009פרס סטלייט לשחקנית הטובה ביותר - סדרת טלוויזיה מחזמר או קומדיהגדולה מהחייםמועמדות2010פרס גרייסי לכוכבת עולה בסדרה קומיתגדולה מהחייםזכייה2011פרס פריזמה לשחקנית הטובה ביותר בסדרה קומיתגדולה מהחייםמועמדות2011פרסי Women's Image Network עבור סדרת הקומדיה הטובה ביותר לשחקניתגדולה מהחייםזכייה2014פרס פריזמה לשחקנית הטובה ביותר בסדרה קומיתגדולה מהחייםמועמדות
ברוק דיאן קנדי היא ראפרית וזמרת אמריקאית.
ברוק קנדי נולדה באוקסנרד שבקליפורניה וגדלה בפרבר אגורה הילס עם אביה, מנהל הכספים הראשי של המגזין האסלר ומנכ"ל הקזינו "Hustler".
כשהתבגרה, חיה קנדי בלוס אנג'לס, שם עבדה כמעצבת אופנה אצל רייצ'ל זואי.
בהמשך פנתה קנדי ללארי פלינט, בניסיון למצוא עבודה כצלמת, אך במקום זאת בחר פלינט להעסיק אותה כמעצבת בובות ראווה.
קנדי התעייפה במהירות מעבודתה ועברה לעסוק בחשפנות.
קנדי עבדה במשך שמונה חודשים כרקדנית אקזוטית במועדון בהוליווד.
היא תיארה את עבודה כעבודה קשה ומעייפת ואמרה: "אני אפילו לא אוהבת גברים, ואני צריכה להעמיד פנים שאני אוהבת כל דבר שם".
למרות שקיבלה הצעות רבות, קנדי לא התפתתה לעסוק בזנות, אך שקלה עבודה כשחקנית פורנו.
קנדי אהבה לרקוד, אך זנחה זאת והתרכזה במוזיקת פופ מכיוון שהדבר רווחי יותר.
קנדי פנתה בעבר לארבע חברות תקליטים גדולות, אך לא חתמה על חוזה עם אף אחת מהן.
קנדי הופיעה לראשונה תחת חברת תקליטים גדולה בשיר "Cloud Aura" של הזמרת צ'רלי XCX, כאשר השתיים נפגשו ביוזמת אזיליה בנקס.
2014-הווה: Opulence ואלבום אולפן ראשון
בפברואר 2014 חתמה קנדי חוזה עם חברת התקליטים RCA, דרכה הוציאה ב-6 במאי 2014 את המיני אלבום הראשון שלה, Opulence, כשבוע לאחר הוצאת הקליפ לסינגל הראשון מהאלבום הנושא את שמו.
ב-13 באוגוסט 2015 יצא לאור השיר "Rubber Band Stacks" כסינגל הראשון מאלבום הבכורה של קנדי.
ברוקליין היא עיר במדינת מסצ'וסטס בארצות הברית, הנמצאת במחוז נורפוק, ומהווה חלק ממטרופולין בוסטון.
העיר גובלת בשש משכונותיה של העיר בוסטון.
העיר ניוטון שוכנת ממערב לה.
לפי מפקד האוכלוסין בשנת 2020, מנתה אוכלוסיית העיר 63,191 תושבים.
ברוקליין יושבה לראשונה ב-1638 והייתה חלק מבוסטון, אך הוכרזה כיישוב עצמאי ב-1705.
73.3% מתושבי העיר הם לבנים, 3.4% שחורים 15.6% אסייתים, 5% היספאנים ו-2.7% ממוצא אחר או ממספר מוצאים.
כ-14% מאוכלוסיית ברוקליין עשו דוקטורט מה שהופך אותה לעיר עם הכי הרבה דוקטורנטים בייחס לאוכלוסייה בכל ארצות הברית.
בברוקליין ובשכנתה ניוטון ישנה קהילה גדולה של יהודים, ישנם מספר מסעדות כשרות בעיר ובית הספר היהודי אורתודוקסי ישיבת רמב"ם (Maimonides School).
בברוקליין נמצא המטה של הנצרות האורתודוקסית באזור בוסטון.
ברוק (בפולנית: Brok) היא עיירה במחוז אוסטרוב מזובייצקה שבפרובינציית מזוביה בפולין, על גדת נהר בוג, בה התקיימה עד השואה קהילה יהודית.
התיעוד הראשון ליישוב הוא משנת 1203, ובשנת 1501 קיבל זכויות עיר.
באמצע המאה ה-17 נהרס היישוב כתוצאה מפלישת האימפריה השוודית.
לאחר מכן שוקם, והיה למקום קיט מועדף על כמרי האזור.
במחצית השנייה של המאה ה-19 ניטלו מהיישוב זכויות העיר שלו בעקבות מרד ינואר, אך אלה הושבו לו בשנת 1922. מהמאה ה-19 ועד ימינו משמשת העיירה כמוקד תיירות ונופש אזורי.
תחילת התיישבות היהודים בעיירה הייתה במאה ה-17, ואלו הגיעו אליה בעיקר מפלוצק.
עם פיתוח היישוב במאה ה-19, השתלבו יהודי העיירה בתעשיית הקיט המקומית.
כמו כן, נודעה העיירה בתעשיית ייצור המצות שבה, אשר נמכרו בערי פולין הגדולות.
בסוף המאה ה-19 נבנה בעיירה בית כנסת מעץ, ופעלו בה שלושה בתי מדרש.
בין מלחמות העולם פעלו בעיירה המפלגות הציוניות השונות, וכן תנועות הנוער השומר הצעיר, הנוער הציוני, השומר הדתי ובית"ר.
לצד אלו, פעלה בעיירה אגודת ישראל, שהורכבה ברובה מחסידי גור.
בתקופה זו נמנו בעיירה כ-1,000 יהודים, כשליש מסך תושביה.
ב-8 בספטמבר 1939 נכבשה העיירה בידי הגרמנים, ואלו החלו בהצתת בתיה, שהיו בנויים מעץ, כאשר כתוצאה מכך נספו כ-40 יהודים.
לאחר מכן, ביצעו הגרמנים בסיוע פולנים מקומיים מעשי התעללות, רצח ושוד ביהודי העיירה.
בעקבות זאת, נמלטו יהודי העיירה לאוסטרוב מזובייצקה, והנותרים בה נרצחו במקום.
בסוכות ת"ש צוו הפליטים מברוק שהגיעו לאוסטרוב מזובייצקה לעזוב את העיר, ולעבור לשטח שבשליטת ברית המועצות.
שם רובם נספו לאחר פרוץ מבצע ברברוסה.
ברוקלין הוא סרט קולנוע תקופתי משנת 2015 בבימויו של ג'ון קראולי אשר נכתב על ידי ניק הורנבי, ומבוסס על רומן מאת קולם טובין באותו שם שיצא לאור ב־2009. בסרט מככבים סרשה רונן, אמורי כהן, דונל גליסון, ג'ים ברודבנט וג'ולי וולטרס.
עלילת הסרט מתרחשת בשנת 1952, ומגוללת את סיפורה של אישה אירית צעירה המהגרת לברוקלין, אולם זמן קצר לאחר שהיא מצליחה להתאקלם בארץ החדשה, טרגדיה משפחתית מאלצת אותה לחזור לביקור במולדתה, והיא נאלצת לבחור בין האפשרויות "המנוגדות", על מנת להחליט היכן, וכיצד, להמשיך את חייה.
הקרנת הבכורה של הסרט הייתה בפסטיבל סאנדנס בשנת 2015, שם זכה הסרט לשבחי המבקרים.
הסרט יצא לאקרנים בארצות הברית ב-4 בנובמבר 2015, ובבריטניה יומיים אחר-כך.
הוא היה מועמד לשלושה פרסי אוסקר: פרס אוסקר לסרט הטוב ביותר, פרס אוסקר לשחקנית הטובה ביותר ופרס אוסקר לתסריט המעובד הטוב ביותר.
בשנת 1952, אייליש לייסי (סרשה רונן) היא אישה צעירה מאנישקורת'י, עיירה קטנה בדרום מזרח אירלנד.
היא לא מצליחה למצוא עבודה, ולכן נאלצת לעבוד רק שעתיים בשבוע, במהלך סופי השבוע, בחנות צרכניה המנוהלת על ידי מיס קלי (בריד ברנן) המרשעת.
אחותה הגדולה של אייליש רוז (פיונה גלסקוט), מסדרת לה נסיעה לארצות הברית כדי למצוא שם עבודה, ועתיד טוב יותר.
היא עוזבת, אבל באוניה היא סובלת ממחלת ים ומהרעלת מזון ובסופו של דבר מוצאת את עצמה בחדרה, כאשר תא השירותים נעול.
האישה בדרגש מתחתיה, היא נוסעת מנוסה, העוזרת לה, מייעצת לה ותומכת בה בעת כניסתה של אייליש לארצות הברית ולחייה בברוקלין, ביתם החדש בארצות הברית של מהגרים אירים רבים.
אייליש גרה באכסניה אירית, שם היא סועדת בכל לילה עם מאדאם קיהו (ג'ולי וולטרס), בעלת הבית המסורתית, ועם שאר הדיירות, כולן נשים צעירות.
היא מתחילה לעבוד בחנות כל-בו.
בשל היותה ביישנית, מופנמת ושקטה האינטראקציה שלה עם הלקוחות לוקה בחסר ועל כך מעירה לה הממונה עליה, מיס פורטיני (ג'סיקה פארה).
מכתבים המגיעים אליה מאחותה רוז, שבאירלנד, מציפים בה געגועים רבים אליה ומיס פורטיני מגלה אליה אמפתיה.
היא זוכה לביקור מצד האב פלוד (ג'ים ברודבנט), כומר שסידר לה את עבודתה ואת מקום מגוריה, והוא מנסה לעזור בכך שהוא רושם אותה ללימודי הנהלת חשבונות בקולג'.
כאשר היא יוצאת לערב ריקודים במרכז קהילתי בברוקלין, היא פוגשת בטוני (אמורי כהן), בן למשפחה איטלקית, המגלה בה עניין ועד מהרה הופך להיות החבר שלה.
לאור התפתחויות אלה, אייליש מתחילה להרגיש יותר ויותר בנוח בנוגע לחייה החדשים בניו יורק.
האב פלוד מודיע לאייליש שאחותה רוז מתה בפתאומיות, ממחלה שהייתה לה וככל הנראה הסתירה אותה.
לאחר שיחת טלפון טרנס-אטלנטית עם אמה, אייליש מגלה שאמה מתמודדת בקושי עם הטרגדיה, שהביאה עליה בדידות רבה.
היא מחליטה לחזור הביתה לביקור.
טוני מתעקש שאם היא עוזבת, הם חייבים להתחתן בסתר, קודם לכן.
השניים מתחתנים בנישואים אזרחיים מבלי לספר לאיש, ואייליש חוזרת לאירלנד.
חזרה באירלנד, נדמה לאייליש שכולם מעוניינים שתישאר ושלא תשוב לברוקלין.
חברתה הטובה ביותר צפויה להתחתן שבוע לאחר המועד בו תכננה אייליש לשוב לאמריקה, כשאמה כבר אישרה בשמה את השתתפותה באירוע ואייליש מעכבת את חזרתה.
חברתה מפגישה אותה שלא ברצונה עם רווק אירי מבוקש בשם ג'ים פארל (דונל גליסון), שעומד לרשת את הבית הגדול של הוריו ואת העסק המשפחתי.
כמו כן, אייליש מוצאת את עצמה מחליפה, באופן זמני, את אחותה המנוחה, כמנהלת חשבונות במפעל מקומי.
אייליש מגלה שכעת יש לה אפשרות לבנות לעצמה עתיד באירלנד, דבר שלא היה קיים כשעזבה.
אייליש מפסיקה לפתוח ולקרוא את המכתבים שהיא מקבלת מטוני.
התלבטותה האם לחזור או להישאר מסתיימת כאשר מיס קלי, מעסיקתה הקודמת של אייליש, מזמנת אותה במטרה להטיח בפניה כי נודע לה שהיא כבר נשואה.
זה מזכיר באחת לאייליש את המנטליות של עיירה קטנה, שבה אין סודות, ואשר ממנה נמלטה.
היא מזמינה מיד כרטיס הפלגה ובאותו ערב מודיעה לאמה על נישואיה ועל חזרתה לברוקלין למחרת היום.
במהלך נסיעתה, היא פוגשת בבחורה צעירה שנוסעת לראשונה לאמריקה, והיא משחקת את התפקיד של הנוסעת המנוסה, המדריכה את המהגרת החדשה.
הסרט מסתיים כאשר אייליש וטוני נפגשים ומתחבקים בשמחה.
ברוק אדוארד לסנר הוא מתאבק מקצועי, אמן לחימה משולבת ושחקן פוטבול לשעבר המופיע בארגון ההיאבקות WWE.
לסנר הוא המתאבק הצעיר ביותר שהחזיק באליפות ה-WWE, בגיל 25, וכן אלוף NCAA בהיאבקות חובבנית לשעבר.
בזירת אמנויות הלחימה המשולבת, לסנר הוא אלוף UFC במשקל כבד לשעבר.
ברוק אדוארד לסנר החל את דרכו הספורטיבית כמתאבק חובבני.
כבר בתקופת לימודיו בתיכון בלט ביכולות פיזיות יוצאות דופן ובהישגים בענף ההיאבקות.
בהמשך למד באוניברסיטת מינסוטה, שם היה חבר בנבחרת ההיאבקות של המוסד, ובשנת 2000 זכה באליפות ה-NCAA במשקל כבד, הישג שסימן אותו כאחד המתאבקים החובבניים המובילים בארצות הברית.
הרקע הזה, השילוב של כוח, טכניקה ושליטה קרקעית, סלל את דרכו לזירה המקצועית.
לאחר ההצלחה בהיאבקות החובבנית, חתם לסנר ב-WWE בשנת 2000. בתחילת דרכו התאבק בארגון הפיתוח Ohio Valley Wrestling (OVW), שם זכה באליפות העולם במשקל כבד ובאליפות הזוגות.
בשנת 2002 ערך את הופעת הבכורה שלו ברוסטר הראשי של WWE, והוצג כדמות של "מפלצת בלתי ניתנת לעצירה".
באותה שנה זכה לראשונה באליפות ה-WWE, והפך לאלוף הצעיר ביותר בתולדות הארגון באותה תקופה.
במהלך השנים 2002–2004 ניהל יריבויות בולטות עם קורט אנגל, האנדרטייקר, ביג שואו ואדי גררו.
בשנת 2003 זכה בקרב רויאל ראמבל, וביסס את מעמדו כאחד הכוכבים המרכזיים של הארגון.
לאחר עזיבתו את WWE, לסנר ניסה את מזלו ב-NFL, כשחתם עם מינסוטה ויקינגס כ-Defensive Tackle.
הוא השתתף באימונים ובמבחנים, אך לא הצליח להשתלב באופן משמעותי במשחקי העונה הסדירה ושוחרר לאחר זמן קצר.
ניסיון זה היה קצר, אך מראה את היכולות האתלטיות הייחודיות שלו מעבר לזירה.
לאחר פרישתו מהיאבקות מקצועית ופוטבול, פנה לסנר לעולם הלחימה המשולבת (MMA).
בזכות הרקע שלו כאלוף NCAA, המעבר היה טבעי, והוא התאמן תחת מאמנים מהשורה הראשונה, תוך דגש על היאבקות כוחנית, שליטה קרקעית ועוצמה פיזית.
בשנת 2007 ערך את קרב ה-MMA המקצועי הראשון שלו בארגון Hero's מול מין-סו קים, וניצח בנוקאאוט.
בעקבות זאת חתם בארגון UFC.
בפברואר 2008, באירוע UFC 81, הופיע מול פרנק מיר והפסיד בהכנעה.
ביולי 2008, ניצח את הית' הרינג בנוקאאוט טכני.
בנובמבר 2008, באירוע UFC 91, ניצח את רנדי קוטור וזכה באליפות ה-UFC במשקל כבד.
בשנת 2009, הגן על האליפות וניצח את פרנק מיר.
ב-2010, באירוע UFC 116, ניצח את שיין קארווין.
באוקטובר 2010, באירוע UFC 121, הפסיד את האליפות לקיין ולסקז בנוקאאוט בסיבוב הראשון.
בדצמבר 2011, הפסיד לאליסטר אוברים ב-UFC 141 ההפסד לאוברים ככל הנראה נבע ממחלה שממנה סבל ברוק, דיברטיקוליטיס, שהקשתה עליו במהלך הקרב עצמו.
לאחר מכן הודיע על פרישה מ-MMA.
בשנת 2016, חזר לקרב חד-פעמי ב-UFC מול מארק האנט באירוע UFC 200, בו ניצח בהחלטת שופטים.
לאחר מכן תוצאת הקרב שונתה ל-No Contest בעקבות בדיקת סמים כושלת.
בשנת 2012 חזר לסנר ל-WWE כמתאבק חלקי.
אחד מהאירועים המוקדמים של חזרתו היה מול ג'ון סינה ב-Extreme Rules 2012, שבו הפסיד לסינה.
הקרב נודע באלימות יחסית ודימום אמיתי של סינה, והפך לאחד הקרבות שנחשבו "הכי קרובים לקרב אמיתי" בזירה של WWE.
בשנים שלאחר מכן הצטרף אליו פול היימן כמנהלו, והפך לדמות מרכזית בבניית דמותו כ"חיה מתגלמת".
בסיוע היימן גיבש לסנר חלק מהיריבויות המרכזיות של הקריירה המאוחרת שלו.
ב-6 באפריל 2014, ברסלמניה 30, ניצח את האנדרטייקר ושבר את רצף הניצחונות שלו מאז 1991 (1–21).
בהמשך אותה שנה, בסאמרסלאם 2014, ניצח את ג'ון סינה בקרב חד-צדדי והפגין שליטה מוחלטת, וזכה באליפות העולם במשקל כבד.
בשנים 2015–2016, ניהל יריבויות עם רומן ריינס, סת' רולינס, דין אמברוז ורנדי אורטון.
בשנת 2016 הפסיד לביל גולדברג בסדרת הישרדות תוך 87 שניות, אך בשנת 2017 ניצח אותו ברסלמניה 33 וזכה באליפות היוניברסלית, והגן על התואר מול סמואה ג'ו, ברון סטרומן, קיין ואיי ג'יי סטיילס.
בשנת 2019, חזר לסנר כאלוף ה-WWE.
באירוע Crown Jewel 2019, ניצח את היריב הוותיק קיין ולסקז בהכנעה ושמר על אליפות ה-WWE.
בתחילת 2020, נכנס לפיוד עם דרו מקינטייר; בקרב המרכזי של רסלמניה 36, שנערך ללא קהל עקב מגפת COVID-19, הפסיד את האליפות למקינטייר.
בשנת 2025, לאחר תקופה ממושכת של היעדרות עקב בעיה משפטית בתוך החברה, חזר לסנר ל-WWE ב-SummerSlam 2025 באוגוסט והתקיף את ג'ון סינה במהלך האירוע.
לאחר מכן, באירוע WrestlePalooza 2025, ניצח את סינה בקרב חד-משמעי, מה שסיים את היריבות הארוכה ביניהם בניצחון מוחלט.
בסוף ינואר 2026, חזר לסנר והשתתף ב-Royal Rumble 2026, שנערך ב-31 בינואר בריאד, סעודיה.
הוא היה אחד המשתתפים המרכזיים בקרב הרויאל ראמבל לגברים, והופעתו קיבלה תשומת לב רבה.
בקרב ניצח רומן ריינס, והאירוע סימן את תחילת הדרך לרסלמניה 42, המתוכננת לאפריל 2026.
נכון לפברואר 2026, לסנר ממשיך להופיע ב-WWE בתדירות מוגבלת, כחלק מהיסטוריליינים המרכזיים של הדרך לרסלמניה 42.
ברוק אדוארד לסנר, נולד ב-12 ביולי 1977 בוובסטר, דקוטה הדרומית, בנם של סטפני וריצ'רד לסנר, וגדל בחוות החלב של הוריו בוובסטר.
יש לו שני אחים גדולים, טרוי וצ'אד, ואחות צעירה יותר, ברנדי.
בגיל 17 הצטרף למשמר הלאומי של הצבא, שם הוטל עליו לעבוד במשרד לאחר שחשיפת עיוורון הצבעים שלו לאדום וירוק נחשבה מסוכנת לרצונו לעבוד עם חומר נפץ.
הוא איבד את העבודה הזאת לאחר שנכשל בבדיקת הקלדת מחשב ולאחר מכן עבד בחברת בנייה.
לסנר למד בבית הספר התיכון ובסטר, שם שיחק פוטבול והתחרה בהיאבקות חובבים, והגיע למקום השלישי באליפות המדינה בשנתו האחרונה.
לאחר מכן הוא למד בביסמרק סטייט קולג', שם הוא זכה באליפות הלאומית של איגוד האתלטיקה (NJCAA) במשקל כבד וזכה באליפות בשנה השנייה שלו.
למד באוניברסיטת מינסוטה בעזרת מלגת היאבקות, שם פגש את עמיתו לעתיד שלטון בנג'מין, שהיה גם מאמן עוזר שלו.
לסנר זכה בשנת 2000 באליפות הלאומית של איגוד האתלטים (NCAA).
אליפות בהיאבקות במשקל כבד הייתה שנתו האחרונה לאחר שהפסיד לסטיבן ניל בשנה הקודמת.
הוא סיים את הקריירה החובבנית שלו כפעמיים אלוף אמריקאי, NJCAA All-American, 1998 אלוף NJCAA במשקל כבד של 1998, בפעם השנייה NCAA All-American, פעמיים ברשימת 10 המובילים, ואלוף NCAA במשקל כבד 2000, עם שיא של מאזן ניצחונות 106–5 בסך הכול בארבע שנות קולג'.
אליפות העולם במשקל כבד של ה-WWE
מחזיק מזוודת "כסף בבנק" (2019)
בְּרוּקִ֫ין היא עיירה פלסטינית, הממוקמת 13 ק"מ מערבית לסלפית, שבמחוז סלפית, במרכז יהודה ושומרון.
לפי נתוני הלשכה הפלסטינית המרכזית לסטטיסטיקה, אוכלוסיית המקום מנתה 3,926 תושבים ב-2016. ברוקין הייתה בעבר ציר לסחר באמצעות גמלים.
המשפחות העיקריות של העיר הן ברכּאת, סבּרה, סמארה, וח'אטר.
יש עדויות לנוכחות רומית בעיר בעת העתיקה, הכוללות שלוש בריכות עתיקות וקבר.
במפקד 1922 שנערך על ידי שלטונות המנדט הבריטי, הייתה אוכלוסיית הכפר 367 מוסלמים, ובמפקד 1931 היא גדלה ל-534 מוסלמים אשר שכנו ב-90 בתים.
ב-1945 מנתה אוכלוסיית הכפר 690 מוסלמים, ואילו שטח הקרקע הכולל של הכפר היה 12,628 דונם.
מתוכם היו 3,175 דונם של מטעים ואדמות השקיה, 2,301 של גידולי דגנים, ואילו 28 דונם סווגו כשטח בנוי.
בעקבות מלחמת העצמאות, ולאחר הסכמי שביתת הנשק בסיומה, עברה ברוקין משליטה בריטית לירדנית.
בשנת 1961 מנתה אוכלוסיית ברוקין 1,141 נפש.
בעקבות מלחמת ששת הימים ב-1967, עברה ברוקין משליטה ירדנית לישראלית.
הסכם אוסלו ב' חילק את אדמות העיירה כך ש-8.4% מאדמותיה נמצאות בשטח A, 35.8% בשטח B, ואילו 55.8% הנותרים נמצאים בשטח C.
ב-23 במרץ 2019 החליטה עיריית ברוקין לקרוא רחוב ראשי בעיירה על שמו של המחבל אבו לילא שרצח חייל ואזרח ישראלי ופצע חייל נוסף באורח קשה.
ביולי 2022 עלו עשרות מתושבי הכפר לאחר תפילת יום שישי לכיוון היישוב עלי זהב לקראת התארגנות להפרת סדר.
הם נתקלו ביהודי, תושב השומרון, שטייל עם כלבו.
הם החלו להכות את היהודי ולנסות לבצע בו לינץ', והכו את כלבו למוות.
כוחות צה"ל הניסו את המחבלים ועצרו אחד מהם.
באוגוסט 2022 הרס המנהל האזרחי בנייה פלסטינית בלתי חוקית בפאתי הכפר, סמוך לכביש 5, בעקבות עתירת רגבים.
במאי 2025 הרסו צה"ל והמנהל האזרחי בתים נוספים הסמוכים לכביש 446, זאת בעקבות הפיגוע בכביש מספר ימים קודם לכן שבו נרצחה אזרחית ישראלית.
ברוקמן "ברוק" אדמס היה פוליטיקאי ומשפטן אמריקאי שייצג את מדינת וושינגטון בקונגרס של ארצות הברית, וכיהן כמזכיר התחבורה של ארצות הברית בשנים 1977–1979, מטעם המפלגה הדמוקרטית.
אדמס נולד באטלנטה שבג'ורג'יה, ולמד בבתי ספר ציבוריים בפורטלנד שבאורגון.
בשנים 1944–1946 שירת בצי ארצות הברית ולאחר מכן הוא למד באוניברסיטת וושינגטון שבסיאטל, וב-1948 נבחר לנשיא התאחדות הסטודנטים.
הוא סיים את לימודיו ב-1949 והתקבל לבית הספר למשפטים באוניברסיטת הרווארד, שם סיים את לימודי המשפטים שלו ב-1952. אדמס לימד משפטים במכון האמריקאי לבנקאות משנת 1954 עד 1960, וכיהן כתובע פדרלי במחוז המערבי של וושינגטון משנת 1961 עד 1964.
ב-1964 נבחר אדמס לבית הנבחרים של ארצות הברית מטעם המפלגה הדמוקרטית כנציג מחוז הקונגרס השביעי של וושינגטון.
הוא התמנה ליו"ר ועדת התקציבים שזה עתה נוסדה במהלך הקונגרס ה-94, ונחשב למועמד מוביל לתפקיד יושב ראש בית הנבחרים של ארצות הברית.
ב-22 בינואר 1977 התפטר אדמס מבית הנבחרים לשם מינויו לתפקיד מזכיר מחלקת התחבורה של ארצות הברית בממשלו של הנשיא ג'ימי קרטר.
לאחר התפטרותו מהקבינט של ארצות הברית ביולי 1979, חידש אדמס את עיסוקו בחוק ומשפט, הפעם בוושינגטון הבירה, שם היה שדלן בחברת CSX ותאגידי רכבת אחרים.
ב-4 בנובמבר 1986 נבחר אדמס לסנאט של ארצות הברית, אחרי שגבר בקושי על הסנאטור הרפובליקני המכהן סלייד גורטון.
אדמס שירת בסנאט תקופת כהונה אחת בלבד, ודפוס הצבעותיו הראה על היותו ליברל איתן.
ב-1992 בחר שלא להעמיד את עצמו לבחירה מחדש לאחר ששמונה נשים הצהירו בפני העיתון "סיאטל טיימס" כי אדמס ביצע מעשים שונים של התנהגות מינית בלתי-הולמת, החל מהטרדה מינית וכלה באונס.
למשל, אדמס הואשם על ידי קארי טופר, בתו של חברו הוותיק, על שסימם ותקף אותה ב-1987. אדמס הכחיש את ההאשמות, אך הפופולריות שלו ברחבי המדינה נחלשה במידה ניכרת ובגלל השערורייה הוא בחר לפרוש במקום להסתכן בהפסד מושבו בסנאט לחבר המפלגה הרפובליקנית.
אדמס התגורר בסטיבנסוויל שבמרילנד עד שהלך לעולמו כתוצאה מסיבוכים של מחלת פרקינסון.
ברוק או'הרן ,הוא דוגמן, שחקן ומאמן כושר אמריקאי.
או'הרן נולד בסקרמנטו, קליפורניה, הבן השני לפייג' (הילנברנד) ואדם הרן, שנפרדו כשהיה בן תשע.
יש לו שתי אחיות, אספין וקרלי, ושני אחים דגן ודרייק.
הוא ממוצא אנגלי, אירי, צרפתי וגרמני.
או'הרן גילה עניין בפיתוח הגוף בשנת הלימודים השנייה שלו בתיכון לאחר שלא היה מרוצה מגופו, ומשקלו היה באותה עת 135 קילו.
עבד כדוגמן עבור חברת האופנה אברקרומבי אנד פיץ'.
או'הרן זכה לתהילה בינלאומית באמצעות חשבון האינסטגרם שלו.
הוא סיפר שהיה מבולבל מהתהילה הפתאומית.
בשנת 2016, או'הרן שיחק לראשונה בסרטו של טיילר פרי "ליל כל הקדושים של מדיאה" (אנ') ולאחר מכן שב לסרט ההמשך "ליל כל הקדושים של מדיאה 2" (אנ') משנת 2017.
בשנים 2016–2017 הוא גם כיכב בשתי עונותיה של סדרת הטלוויזיה "Too Close to Home", פרי יצירתו של טיילר פרי עבור ערוץ הטלוויזיה TLC (אנ'), בתור ברודי אלן.
בשנת 2019 ושוב בשנת 2022 הגיח או'הרן לתפקידי אורח בסדרת הדרמה זוכת הפרסים "אופוריה" מבית HBO, אשר נוצרה על ידי התסריטאי והמפיק היהודי-אמריקאי סם לוינסון, המבוססת על הסדרה ישראלית באותו השם שנוצרה על ידי רון לשם, דפנה לוין וטמירה ירדני.
בשנת 2022 שיחק בתור טורסטן בעונה השנייה של הסדרה "משפחת ג'מסטון" שיצר דני מקברייד עבור רשת הטלוויזיה HBO.
בהמשך השנה גילם את המתאגרף האגדי האלק הוגאן בעונתה השלישית של קומדיית המצבים "רוק הצעיר" שיצר דוויין ג'ונסון עבור "NBC", ומבוסס באופן רופף על חייו המקצועיים.
בשנת 2023 שיחק בסדרת המערכונים של הולו "ההיסטוריה המטורפת של העולם – חלק 2" שיצרו מל ברוקס, ונדה סייקס וניק קרול, המשמשת כהמשך לסרט משנת 1981 שכתב וביים ברוקס, עם מערכונים פרודיים על אירועים מתקופות שונות של ההיסטוריה האנושית.
בשנת 2024 שיחק בקומדיה הרומנטית של נטפליקס "משחק על אמת" (אנ') בתור בריידי סטראטון.
+שנהסרטתפקידהערות2016ליל כל הקדושים של מדיאה (אנ')רונלאדו "הוראס"2017ליל כל הקדושים של מדיאה 2 (אנ')רונלאדו "הוראס"2021The Resortכריסגם מפיק-שותף2022Desperate Ridersטאצ'2024משחק על אמת (אנ')בריידי סטראטוןThe Friendly"הנשר"The Trainerמנהל מפעלTBAThe Iron Doorכריס
שנה סדרה תפקיד הערות 2016–2017 Too Close to Home ברודי אלן תפקיד ראשי (2 עונות); 16 פרקים 2019, 2022 אופוריה לוחם 2 פרקים 2020 The Real Bros of Simi Valley קיטו 3 פרקים2022משפחת ג'מסטוןטורסטן6 פרקים2022–2023רוק הצעירהאלק הוגאן3 פרקים2023ההיסטוריה המטורפת של העולם – חלק 2ישו2 פרקים
ברוק ניקול אדמס הידועה יותר בשם הבמה שלה, ברוק טסמאכר היא דוגמנית ומתאבקת עבר אמריקאית.
היא מוכרת בעיקר בשל תקופתה בארגון ההיאבקות Total Nonstop Action Wrestling (TNA), שבו הייתה שלוש פעמים אלופת הנוקאאוטס של TNA ופעם אחת אלופת זוגות הנוקאאוטס של TNA ביחד עם טארה, כשהשתיים נודעו בשם TnT.
כמו כן, היא מוכרת בשל תקופתה בארגון ההיאבקות World Wrestling Entertainment (WWE) בין השנים 2006 ל-2007, שבו היא הופיעה לצד קלי קלי וליילה כחלק מקבוצת Extreme Expose במותג ECW של הארגון.
ברוק אדמס נולדה ב-4 בדצמבר 1984 בסנט לואיס, מיזורי ובגיל שבע עברה ליוסטון, טקסס.
לפני שהחלה בקריירת ההיאבקות, אדמס השתתפה בתחרויות ביקיני כמו מיס הוואין טרופיק, מיס בגדי הים של ארצות הברית ומיס הוטרס.
לאדמס יש אחות תאומה לא זהה בשם בריטני, הצעירה ממנה בשמונה דקות.
היא מאורסת לדוגמן ומאמן הכושר, וסטון ויין פייפר.
בנם הראשון, ג'ייס, נולד ב-3 בספטמבר 2016. בתם הראשונה, פיניקס פרסלי-לי פייפר, נולדה ב-31 באוקטובר 2018.
PWI דירג אותה במקום ה-7 מתוך 50 המתאבקות הטובות ביותר לשנת 2012
אליפות הנוקאאוטס של TNA (3 פעמים)
אליפות זוגות הנוקאאוטס של TNA (פעם אחת) - עם טארה
הגימיק הגרוע ביותר (2013) - Aces & Eights
ברוקהמפטון הוא הרכב היפ הופ אלטרנטיבי אמריקאי שנוסדה בשנת 2010 בשם AliveSinceForever בסן מרקוס, טקסס.
ברוקהמפטון תארו את עצמם כלהקת בנים, במאמץ להגדיר מחדש את המונח.
בינואר 2022, הקבוצה הודיעה על הפסקה בלתי מוגבלת אחרי הופעתם בפסטיבל קואצ'לה באפריל.
ההרכב הוקם בשם AliveSinceForever בסן מרקוס שבטקסס בשנת 2010. בשנת 2014 ההרכב מיתג את עצמו מחדש כברוקהמפטון.
ההרכב מונהג על ידי קווין אבסטרקט והוקם חלקית באמצעות הפורום המקוון "KanyeToThe".
ברוקהמפטון תיארה את עצמה כ"להקת בנים", כביכול במטרה להגדיר מחדש את המונח.
בשנת 2016 הוציא ההרכב את המיקסטייפ הראשון שלו, All-American Trash.
ב-2017, שנה לאחר מכן, הוציאו את אלבום הבכורה שלהם, Saturation, שזכה לשבחים ממבקרי המוזיקה.
אחריו, ב-25 באוגוסט של אותה השנה, הוציאו את אלבום ההמשך, Saturation II, שזכה לשבחים אף הוא והגיע בשיאו למקום ה-57 במצעד הבילבורד 200 ולמקום ה-12 במצעד האלבומים העצמאיים של הבילבורד.
ב-15 בדצמבר, הוציאו את אלבומם השלישי והאחרון בטרילוגיה, Saturation III, שזכה גם הוא לשבחים והגיע בשיאו למקום ה-15 במצעד הבילבורד 200.
במרץ 2018 הודיע ההרכב כי חתם על חוזה תקליטים עם RCA רקורדס.
בספטמבר 2018 הוציא ההרכב את אלבומו הרביעי, Iridescence, שהיה לאלבומם הראשון שהגיע לצמרת מצעד הבילבורד 200, וזכה לשבחים ממבקרי המוזיקה.
ב-31 ביולי 2019 הוציא ההרכב את הסינגל "I Been Born Again", כסינגל הראשי מתוך אלבומו החמישי, יחד עם וידאו קליפ נלווה.
לאורך חודש אוגוסט, יצאו לאור שלושה סינגלים נוספים מתוך האלבום, יחד עם קליפים נלווים.
ב-23 באוגוסט, יצא האלבום, שנקרא Ginger.
האלבום זכה לשבחים והגיע למקום השלישי במצעד הבילבורד 200.
בינואר 2022, הקבוצה הודיעה על הפסקה בלתי מוגבלת אחרי הופעתם בפסטיבל קואצלה באפריל של אותה שנה.
אחרי הופעתם בקואצ'לה, הקבוצה הכריזה על אלבומה האחרון, המתוכנן לצאת ב-2022.
ברוק אנדרסן היא אתלטית אמריקאית, אלופת העולם (יוג'ין 2022) ביידוי פטיש.
אנדרסן נולדה בוויסטה שבקליפורניה, בתם של סקוט וג'ואן.
ב-2014 החלה בלימודי תואר ראשון במדעי הסביבה באוניברסיטת צפון אריזונה ומיקדה את הקריירה הספורטיבית שלה בתחום יידוי הפטיש.
ב-2017 וב-2018 זכתה במדליית כסף באליפות המכללות, וב-2018 ו-2019 זכתה במדליית ארד באליפות ארצות הברית, כשבשתי הפעמים סיימה אחרי דיאנה פרייס וגוון ברי.
ב שנערכו בלימה, פרו ב-2019 זכתה במדליית כסף בתוצאה של 71.07 מטר, אחרי גוון ברי (74.62 מטר) ולפני רוזה רודריגז מקולומביה (69.48 מטר).
באליפות העולם שנערכה בדוחה, קטר באותה שנה סיימה במקום 20 בתוצאה של 68.46 מטר.
בתחרות שנערכה בויצ'יטה באפריל 2021 קבעה תוצאה של 78.18 מטר.
במבחנים האמריקאים לאולימפיאדת טוקיו היא זכתה במדליית כסף בתוצאה של 77.72 מטר, אחרי דיאנה פרייס (80.31 מטר) ולפני גוון ברי (73.50 מטר).
במשחקים האולימפיים עצמם היא סיימה במקום עשירי בתוצאה של 72.16 מטר.
באפריל 2022 שיפרה את שיאה האישי ל-79.02 מטר, תוצאה המדרגת אותה רביעית בכל הזמנים.
באליפות העולם שנערכה ביוג'ין, אורגון, ארצות הברית ביולי אותה שנה היא זכתה במדליית זהב ביידוי פטיש בתוצאה של 78.96 מטר, לפני קמרין רוג'רס מקנדה (75.52 מטר) וחברתה לנבחרת ג'ני קסאנבויד (74.86 מטר).
באפריל 2023 שיפרה את שיאה האישי ל-79.80 מטר, וטיפסה למקום השלישי בכל הזמנים.
במאי שיפרה שיא זה ל-80.17 מטר.
ברוק סקוליון (; נולדה בשנת 1999) היא זמרת אירית.
לאחר ניצחונה בקדם האירי, היא עתידה לייצג את המדינה באירוויזיון 2022 עם השיר "That's Rich".
בנוסף, היא הגיעה למקום השלישי בעונה התשיעית של "The Voice UK".
בשנת 2020 היא השתתפה בעונה התשיעית של "The Voice בריטניה".
היא עבדה לצד השופטת מייגן טריינור.
בשלב האודישנים ביצעה את השיר "Bruises" של לואיס קפלדי, וזכתה לשבחים מפיהם של ארבעת השופטים.
בשלב הדו-קרב ניצחה את ג'ורדן פיליפס.
היא הצליחה להעפיל לשלב הגמר, שם הגיעה למקום השלישי.
בינואר 2022 חשפה רשות השידור האירית RTÉ כי סקוליון עתידה להשתתף בקדם האירי לאירוויזיון 2022, יורוסונג 2022. היא זכתה למרב הנקודות בחברי השופטים המקצועיים ובהצבעת הקהל.
לבסוף, הגיעה למקום הראשון בהפרש של ארבע נקודות מג'נט גרוגן, שהגיעה למקום השני, ונבחרה לייצג את אירלנד באירוויזיון 2022 עם "That's Rich".
ברוק לין הייטס הוא שם הבמה של ברוק אדוורד הייהו (נולד ב-10 במרץ 1986), מלכת דראג, רקדנית בלט ואישיות טלוויזיה קנדית.
אחרי שעבדה כרקדנית בבלט קייפ טאון סיטי ולס בלטס טרוקדרו דה מונטה קרלו, הייטס התחרתה בעונה ה-11 של המרוץ לדראג של רו פול.
הייטס הגיעה למקום השני לאחר שהפסידה לאיבי אודלי.
הייטס היא הקנדית הראשונה שהתחרתה בתוכנית.
הייטס היא גם מנחה ראשית בתוכנית הספין אוף המרוץ לדראג של קנדה, מתמודדת המרוץ לדראג הראשונה שהפכה לשוטפת במשרה מלאה בזיכיון.
הייהו נולד ב-10 במרץ 1986 בטורונטו, קנדה.
הוא למד בתיכון לאומניות אטוביקוק.
כשהוא היה בן 15, הוא התחיל ללמוד בלט בבית הספר הלאומי לבלט של קנדה ולמד במשך חמש שנים.
הוא יצא מהארון כשהוא היה בן 18. הוא ממוצא שוודי וצרפתי.
בגיל 20, הייטס עברה לדרום אפריקה והופיעה בבלט קייפ טאון סיטי.
מאוחר יותר, היא עברה לניו יורק והצטרפה ללס בלטס טרוקדרו דה מונטה קרלו, להקת בלט של גברים בלבד בדראג.
ב-2014, הייטס זכתה בתחרות היופי מיס קונטיננטל.
ב-24 בינואר 2019, הוכרז שהייטס תשתתף בעונה ה-11 של המרוץ לדראג של רו פול.
היא זכתה בשלושה אתגרים בפרקים אחד, חמש ו-11 והייתה בפסגה תשע פעמים, הכי הרבה פעמים של מלכה בעונה אחת של התוכנית.
היא התחרתה בליפ סינק נגד איבי אודלי לשיר "Sorry Not Sorry" של דמי לובאטו שממנו שתיהן ניצלו, מה שנחשב לאחד מהליפ סינקים הכי טובים בתולדות התוכנית.
הייטס הגיעה בסוף העונה למקום השני.
ביוני 2019, הייטס הייתה אחת מ-37 מלכות דראג שהופיעו על עמוד השער של המגזין ניו יורק.
ב-26 בספטמבר, הוכרז שהיא תהיה שופטת במשרה מלאה במרוץ לדראג של קנדה, תוכנית הספין אוף של המרוץ לדראג של רו פול.
היא המתמודדת הראשונה מהזיכיון שהפכה לשופטת במשרה מלאה.
ב-11 בנובמבר היא זכתה בפרס בחירת הקהל ל"קנדית הכי שווה הייפ".
ב-25 במרץ 2021, הייטס הוציאה סינגל עם פריאנקה בשם "Queen of the North".
במאי 2021, הייטס, והשופטים הנוספים בתוכנית, סטייסי מקנזי וג'פרי בויאר-צ'פמן זכו ב-Canadian Screen Award למנחה או המגיש הטוב ביותר בתוכנית אמיתית או מציאות/תחרות.
באותו החודש, היא השיקה פודקאסט עם פריאנקה בשם "Famous This Week" והוכרזה כמנחה של "1 Queen 5 Queers", חידוש של "1 Girl 5 Gays".
הייטס גרה בנאשוויל, טנסי לפני שהתקבלה למרוץ לדראג.
מאז היא עברה ללוס אנג'לס, קליפורניה.
אימהות הדראג שלה הן פארה אן.
הייטס וושינגטון הייטס, ואחות הדראג שלה היא הבן לי הייטס.
+שנהשםתפקידהערותמקור2014Seekמלכת דראג2020The Queensעצמהסרט תיעודי2021The Bitch Who Stole Christmasקיטי מיאו
+שנהשםאומןתפקיד2016"Receiver"Ice Creamעצמה2020"Good as Hell (גרסה ברזילאית)"ליזועצמה"Always (Drag Star Official Video)"ג'ורג' מייקל, מרי ג'יי בלייג', וייז ואודסי, טומי ת'אועצמה"Hype"איבי אודלי (עם ונסה ונג'י מטאו)עצמה2021"G.A.P (Official Video)"היידי אן קולזט (עם וידו ון דו)עצמה"Queen Of the North"ברוק לין הייטס (עם פריאנקה)עצמה
+שנהפרסקטגוריהעבודהתוצאהמקור2019פרס בחירת הקהלקנדית הכי שווה הייפעצמהניצחה2020פרסי הקווירטיזאולסטארית עתידיתעצמהמתמודדת2021Canadian Screen Awardsהמנחה או המגיש הטוב ביותר בתוכנית אמיתית או מציאות/תחרותהמרוץ לדראג של קנדהניצחה2022Canadian Screen Awardsהמנחה או המגיש הטוב ביותר בתוכנית אמיתית או מציאות/תחרותהמרוץ לדראג של קנדהניצחה
ברוקלין ג'וסף פלץ-בקהאם הוא איש תקשורת אנגלי ודוגמן לשעבר.
הוא בנם הבכור של כדורגלן נבחרת אנגליה לשעבר דייוויד בקהאם והזמרת האנגלייה שהפכה לאייקון אופנה ויקטוריה בקהאם.
בקהאם נולד בבית החולים פורטלנד בלונדון, הוא בנם של דייוויד בקהאם וויקטוריה בקהאם.
לעיתים קרובות מדווחים שהוא נקרא ברוקלין משום שנולד בברוקלין, ניו יורק.
עם זאת, לפי האוטוביוגרפיה של אמו משנת 2001, "Learning to Fly", היא ובעלה פשוט אהבו את השם.
אמו נזכרה שרק לאחר שבחרה את השם הם "הבינו כמה זה מתאים, כי היא הייתה בניו יורק כשהיא גילתה שהיא בהריון והמקום אליו הגיע דייוויד אחרי המונדיאל ".
בקהאם בילה את ילדותו במדריד ובלוס אנג'לס, בזמן שאביו שיחק בריאל מדריד ובלוס אנג'לס גלאקסי.
יש לו שלושה אחים צעירים יותר: האחים רומיאו בקהאם, קרוז דייוויד ואחותו הארפר סבן.
בדצמבר 2004, ברוקלין ורומיאו הוטבלו במשותף בקפלה פרטית בשטח אחוזת הרטפורדשייר של הוריהם.
הסנדקים שלו היו אלטון ג'ון, דייוויד פורניש ואליזבת הרלי.
בקהאם סיפר שבגיל 15 הוא עבד במשמרות סוף שבוע בבית קפה במערב לונדון.
בקהאם שיחק באקדמיה של Arsenal FC, אך עזב ב-2015 לאחר שלא קיבל מלגה.
בקהאם החל לדגמן באופן מקצועי בשנת 2014, והופיע במאמרי מערכת ובשערים של ווג סין, מיס ווג, Interview, L'Uomo Vogue, T:The New York Times Style Magazine ו-Dazed Korea.
הוא צולם על ידי ברוס ובר, טרי ריצ'רדסון, דניאל ג'קסון ואלסדיר מקללן.
בקהאם היה משגרירי חברת הסמארטפונים הסינית "וואווי" ("Huawei") שנבחר להשתתף בקמפיין הפרסומי שלה לדגם ה-Honor 8, לצידם של סקרלט ג'והנסון, קרלי קלוס והנרי קאוויל.
ב-2016, בגיל 16, בקהאם דגמן בקמפיין עבור ברברי, בכיכובם של הדוגמניות בן ריס, קארוול קונדואה, אליזה תומאס, ליב מייסון פירסון ומדי דמיין.
העסקתו של בקהאם לקמפיין ספגה ביקורת מצד כמה צלמים בולטים.
כריס פלויד כינה את ההחלטה של בורברי להעסיק את בקהאם "זילות בצילום" ו"נפוטיזם צרוף", בעוד צלם האופנה ג'ון גוריגן כינה זאת דוגמה ל"מעט אי צדק בהרבה תחומים" בתעשייה.
בשנת 2017, בקהאם הודיע כי ימשיך לתואר בצילום בבית הספר לעיצוב Parsons בניו סקול בניו יורק.
הוא לא הצליח להשלים את השנה הראשונה של הקורס שאורכו ארבע שנים ולאחר מכן נטש את התואר שלו.
ספר הצילום הראשון של בקהאם, בשם "What I See", יצא לאור ביוני 2017. התגובות הביקורתיות היו שליליות.
קומץ תצלומים שדלפו הפכו למוקד לעג בטוויטר, כשהמשתמשים התלוננו על "התצלומים הנוראים והכיתובים הגרועים עוד יותר".
עם זאת, רנדום האוס, המוציא לאור של בקהאם, הגן על הספר כמשקף את האינטרסים של קהל מעריציו המתבגרים.
בקהאם חזר לבריטניה וב-2019 התמחה אצל הצלם הבריטי רנקין.
בקהאם יצא בעבר עם השחקנית האמריקאית קלואי גרייס מורץ, זמרת-דוגמנית צרפתית-תוניסאית, סוניה בן עמאר, הדוגמנית הקנדית לקסי ווד, הזמרת האמריקאית יהודייה מדיסון ביר, הרקדנית לקסי פנטרה, לוטי מוס (אחותה של הדוגמנית האנגלייה קייט מוס), הדוגמנית פיבי טורנס, הזמרת הבריטית-קוסוברית ריטה אורה, והדוגמנית האנגלייה האנה קרוס.
הוא השתתף בוועידה הלאומית הדמוקרטית 2016 עם מורץ בתמיכה בהילרי קלינטון.
לאחר שנפרדו והתפייסו כמה פעמים, מורץ אישרה שהיא ובקהאם נפרדו סופית ב-2018
לאחר שאישר את מערכת היחסים שלהם באינסטגרם בינואר 2020, בקהאם הכריז על אירוסיו לשחקנית האמריקאית ניקולה פלץ ב-11 ביולי 2020. בני הזוג נישאו ב-9 באפריל 2022 בפאלם ביץ', פלורידה בטקס יהודי (סבא רבא שלו היה יהודי ואביה של פלץ יהודי).
יש לו קעקוע בעברית על זרועו השמאלית: "אני של אהובי ואהובי הוא שלי".
קוקטייל ברוקלין הוא אחד מחמישה הקוקטיילים על שם רובעי ניו יורק, יחד עם הברונקס , מנהטן, קווינס ומעבורת סטטן איילנד.
קוקטייל ברוקלין דומה למנהטן, אבל עם סוג מסוים של ביטר (ניתן להשתמש בכמה סוגים של ביטר במנהטן) ובתוספת של ליקר מרסקינו.
המשקה נפל במידה רבה לאפלולית לאחר תום תקופת היובש, אך חווה תחייה מחודשת בשנות ה-90.
קוקטייל ברוקלין הומצא במקור על ידי השחקן והמחזאי מוריס הגמן בשנת 1910 ב"בית הקפה שמידט" ליד צד ברוקלין של גשר ברוקלין.
אם כי בגרסה שונה ממה שנחשב כיום לגרסה הסטנדרטית של ברוקלין.
ברוקלין של הגמן כלל תערובת של סיידר, אבסינת וג'ינג'ר אייל.
ברוק דיון נלסון נורטון-קאפי הוא כדורגלן אנגלי המשחק בעמדת הקשר בקבוצת גנואה.
נורטון-קאפי גדל במחלקת הנוער של ארסנל, ובשנת 2016 הצטרף למחלקת הנוער של ארסנל.
ב-21 בינואר 2021 חתם על חוזה מקצועני ראשון במועדון.
ב-18 בינואר 2022 הושאל נורטון-קאפי ללינקולן סיטי מהפוטבול ליג הראשונה עד לתום עונת .
ב-22 בינואר ערך את הופעת הבכורה שלו במועדון, בניצחון 2-1 על פלימות' ארגייל במסגרת המחזור ה-29 בליגה.
ב-5 במרץ הבקיע את שערו היחיד במועדון, בניצחון 3-1 על שפילד ונסדיי במסגרת המחזור ה-37 בליגה.
ב-22 באוגוסט 2022 הושאל נורטון-קאפי למשך עונת 2022/2023 לרות'רהאם יונייטד מהפוטבול ליג צ'מפיונשיפ.
ב-23 באוגוסט ערך את הופעת הבכורה שלו במועדון, בהפסד 1-0 למורקמב במסגרת הסיבוב השני של גביע הפוטבול ליג.
ב-27 באוגוסט ערך את הופעת הבכורה שלו בליגה, בניצחון 2-0 על ברמינגהאם סיטי במסגרת המחזור השישי בליגה.
בסך הכל ערך 20 הופעות ליגה במהלך תקופת ההשאלה.
בחודש ינואר 2023 נקרא נורטון-קאפי בחזרה מההשאלה, והושאל לקובנטרי סיטי מהפוטבול ליג צ'מפיונשיפ עד לתום עונת 2022/2023. ב-14 בינואר ערך את הופעת הבכורה שלו במועדון, בהפסד 1-0 לברנלי במסגרת המחזור ה-27 בליגה.
בסך הכל ערך 24 הופעות ליגה במהלך תקופת ההשאלה.
ב-24 באוגוסט 2023 הושאל נורטון-קאפי למילוול מהפוטבול ליג צ'מפיונשיפ למשך עונת 2023/2024. ב-26 באוגוסט ערך את הופעת הבכורה שלו במועדון, בניצחון 1-0 על סטוק סיטי במסגרת המחזור הרביעי בליגה.
ב-11 בנובמבר הבקיע את שער הבכורה שלו במועדון, בניצחון 4-0 על שפילד ונסדיי במסגרת המחזור ה-16 בליגה.
ברוק האריסון הוא דמות בדיונית המופיעה בזיכיון המדיה פוקימון.
בעולם הבדיוני של הסדרה, ברוק הוא מאמן ומגדל פוקימונים, ובעבר כיהן כמנהיג מכון האבן בעיר פיוטר שבמחוז קאנטו.
הוא מופיע לראשונה במשחק הגיימבוי פוקימון אדום וכחול כמנהיג המכון הראשון שמאתגר את רד.
דמותו מוכרת בעיקר כאחת מהדמויות המרכזיות בסדרת האנימה "פוקימון".
בעונתה הראשונה, פוגש ברוק את גיבור הסדרה, אש קטצ'אם, בקרב מכון.
לאחר שאש הפסיד לברוק, הוא שב לקרב חוזר, בו הרשים מאוד את ברוק, וניצח אותו.
בסיום הקרב אש מסרב לקבל מברוק את תג המכון, אך ברוק נותן לו את התג בכל זאת ומצטרף אליו למסעו יחד עם מיסטי.
בתחילת הסדרה ברוק הוא ראש המשפחה לאחר שאביו נעלם, והוא מטפל באחיו ואחיותיו יחד עם אימו.
לאחר הפסדו לאש אביו פלינט חוזר למשפחתו ובכך מאפשר את צאתו של ברוק למסע.
אביו של ברוק היה גם הוא מנהיג מכון פיוטר.
אמו לולה ניסתה גם היא להיות מנהיגת המכון.
לברוק ישנם תשעה אחים ואחיות, והגדול שבהם, פורסט, מנהיג את המכון במקומו, והוא מאתגר את המאמנים עם פוקימוני האבן שלו, שהחזק שבהם הוא סטיליקס שהיה שייך לברוק.
ברוק הופיע במספר רב של משחקים כמנהיג המכון הראשון במחוז קנטו, בהם, פוקימון אדום וכחול, פוקימון צהוב, פוקימון זהב וכסף, פוקימון קריסטל, פוקימון אדום אש וירוק עלה.
וכן ברימייקים ובחידושים שיצאו למשחקים אלו במשך השנים.
בשונה מהאנימה לא ניתנת לדמותו משקל רב מלבד האתגר הראשוני שהוא מציב לשחקן.
ברוק הוא חבר קרוב של אש, והוא טייל איתו ברחבי המחוזות קנטו, ג'וטו, הואן, וסינו.
בתחילת העונה השנייה, שהתרחשה באיי תפוז, עזב ברוק את הקבוצה כדי להצטרף לפרופסור אייבי והוחלף על ידי טרייסי סקצ'יט, והצטרף בחזרה לקראת מסעם של אש ומיסטי למחוז ג'וטו.
בעונה ה-13, לאחר שעזר לרפא פוקימונים מורעלים, החליט ברוק כי המטרה שלו היא להיות רופא פוקימונים.
כשחזר לקנטו, הוא החל ללמוד רפואת פוקימונים.
הוא הופיע שוב בסאגת מסעות בספיישל של ארקיאוס, כאשר הוא קרוב עוד יותר לסיום הכשרתו כרופא.
ברוק הוא הדמות הגברית אשר הופיעה במספר הרב ביותר של סרטים ופרקים בזיכיון, למעט אש קטצ'אם, אותו הוא מלווה החל מהעונה הראשונה עד סוף סאגת יהלום ופנינה באופן רצוף, ומצטרף בהמשך להופעות אורח.
למרות היותו מנהיג מכון מסוג אבן, ברוק גם לכד פוקימונים מסוגים אחרים.
הוא ידוע גם בתור מגדל מעולה.
לאורך העונות דואג ברוק להכין אוכל ולבצע את רוב המטלות עבור הדמויות הראשיות.
ברוק מומחה גם בפרשנות קרבות פוקימונים, ובכל קרב של אש הוא מסביר את מה שקורה, אך נמנע מלעזור לו באופן ישיר.
מלבד קרבות פוקימונים, ברוק השתתף גם בתחרות פוקימונים, שם נלחם נגד מיי, אך הפסיד.
בדיחה חוזרת בסדרת האנימה היא הדרך שבה ברוק מנסה להתחיל עם נשים שמוצגות בסדרה, אך נבלם בכל פעם.
כאשר ברוק פוגש באחות ג'וי או בשוטרת ג'ני (דמויות מפתח בסדרה ובמשחקים, להן קרובות משפחה הזהות להן מבחינה חיצונית בכל עיר) או אפילו בנשים אחרות באותו הפרק, ברוק במהרה מצהיר מולן את אהבתו ומנסה להתחיל איתן.
בכל מחוז שבו ברוק השתתף, מישהו אחר מונע ממנו לעשות כן:
בקאנטו ובג'וטו הייתה זו מיסטי שמשכה באוזנו של ברוק.
בהוואן היה זה מקס שמשך באוזנו של ברוק.
בסינו היה זה הפוקימון של ברוק, קרוגאנק, שיצא מהפוכדור שלו ומשך באוזנו של ברוק.
בעונה ה-26, ברוק חוזר להסתובב עם אש ומיסטי כשקרוגאנק עדיין אצלו, ולפיכך כאשר ברוק מנסה להתחיל עם מישהי, מיסטי מושכת באוזנו ואילו קרוגאנק יוצא מהפוכדור ומושך במכנסיו.
בסוף סאגת קאנטו ותחילת סאגת איי תפוז, ברוק עוזב את אש ומיסטי ומצטרף בתור עוזר המחקר של פרופסור אייבי.
את מקומו בחבורה תופס הצייר טרייסי סקאצ'ט.
למרות זאת, בסוף סאגת איי תפוז, ברוק מחכה לאש, מיסטי וטרייסי בעיר פאלט.
כאשר נשאל מדוע הוא עזב את פרופסור אייבי, ברוק נשכב על הרצפה ואומר "השם הזה, אל תגידו את השם הזה".
לא ידוע מה גרם לברוק לעזוב את הפרופסור או מדוע הוא מגיב כך כשמזכירים את שמה.
אחת התאוריות גורסת שברוק הצהיר בפני פרופסור אייבי את אהבתו, אך זו דחתה אותו.
ברוּק לזלי רולינס היא משפטנית אמריקאית המכהנת כמזכירה ה-33 של מחלקת החקלאות של ארצות הברית בממשלו השני של הנשיא דונלד טראמפ, החל מפברואר 2025. היא האישה השנייה המכהנת כמזכירת החקלאות של ארצות הברית לאחר אן ונמן.
טרם כהונתה כמזכירת החקלאות הייתה רולינס מנכ"לית ונשיאת מכון מדיניות אמריקה תחילה.
קודם לכן כיהנה כמנהלת בפועל של המועצה למדיניות פנים של ארצות הברית ממאי 2020 עד ינואר 2021. במהלך כהונתו הראשונה של דונלד טראמפ כנשיא ארצות הברית הייתה חברה מפקחת במשרד החדשנות האמריקנית, ולפני כן הייתה מנכ"לית "קרן המדיניות הציבורית של טקסס", קבוצת חשיבה שמרנית באוסטין בין השנים 2003–2018.
בנובמבר 2024 הודיע הנשיא הנבחר של ארצות הברית דונלד טראמפ כי בכוונתו למנות את רולינס לתפקיד מזכירת החקלאות בממשלו השני.
בפברואר 2025 אישר הסנאט של ארצות הברית ברוב של 72 מול 28 את מינויה לתפקיד.
רולינס גדלה בגלן רוז שבטקסס ולמדה באוניברסיטת טקסס A&M, שם השלימה בכבוד לימודי תואר ראשון בפיתוח חקלאי בשנת 1994. במהלך לימודיה בטקסס A&M הייתה רולינס האישה הראשונה שנבחרה לנשיאות התאחדות הסטודנטים.
היא גם שימשה כיושבת ראש הזמנית של סנאט הסטודנטים, כיו"ר בית המשפט של האוניברסיטה, כיועצת במחנה "Fish Camp" וכמלכת ה-Cotton Bowl Classic.
בשנת 2007 הייתה רולינס האישה הראשונה שנשאה דברים בטקס Aggie Muster בקולג' סטיישן, המוקדש להנצחת בוגרי טקסס A&M שהלכו לעולמם.
רולינס השלימה לימודי תואר שני במשפטים מבית הספר למשפטים באוניברסיטת טקסס באוסטין, וסיימה את לימודיה בהצטיינות.
לאחר שסיימה את לימודיה בבית הספר למשפטים, עבדה רולינס במשך שנים אחדות במשרד עורכי הדין "Hughes & Luce, LLP" שבדאלאס והתמחתה אצל ברברה מ.
לין, שופטת בית המשפט הפדרלי המחוזי עבור צפון טקסס.
בשנת 2011 נבחרה רולינס בידי כתב העת "Texas Monthly" לאחת מ-25 הטקסנים החזקים ביותר.
בפברואר 2018 החליפה רולינס את ריד קורדיש בתפקידו כעוזרת לנשיא ארצות הברית לענייני ממשל וטכנולוגיה וכחברה במשרד החדשנות האמריקנית.